Royal Harwood Frost

Royal Harwood Frost (* 25. Februar 1879 in Salem, Massachusetts; † 11. Mai 1950 in Shreveport, Louisiana) weer en US-amerikaanschen Astronom.

 Leven un Wark 
Frost weer de veerte Söhn vun Albinus Finney Frost un Emma Jane Richardson. He weer verheiraat mit Caroline Eliza Mayhew, mit de he dree Döchter un twee Söhnen harr.

Ünner dat Regeer vun Edward Charles Pickering hett Frost vun 1896 bit 1908 as astronoomschen Helpsmann an de Harvard-College-Steernwacht arbeit. Wiel de Tiet weer he twüschen 1902 bit 1905 an de Butensteed Arequipa in Peru, woneem he Nevels beobacht hett. He hett in sien Loopbahn 454 ne’e Objekten opdeckt, dorünner ok den Asteroid (505) Cava. As de Bruce-Refrakter 1926 an de Boyden-Steernwacht in Bloemfontein, Süüdafrika, verleggt worrn is, weer em vun Harvard dor en Arbeitssteed anboden, man de lehn he af. He hett sik dorna en Melk-Bueree in Tingo, Peru, opboet.

Later güng he torüch na Fort Worth in Texas, woneem he för en Öölfirma in de Bookholleree arbeit hett, un töög wieter na Shreveport in Louisiana. Dor is he ok begraven.

Weblenken
 Biografie (engelsch)
 Publikatschonen vun R.H. Frost in’t Astrophysics Data System

Kategorie:Astronom
Kategorie:Börger von de USA
Kategorie:Mann
Kategorie:Boren 1879
Kategorie:Storven 1950